Ideer

=Ideer=


 * Trebuchet**
 * Først, dvs 3.11.2011, tenkte vi på å lage en trebuchet-katapult hvor man har motvekt som kraft for å skyte ut håndballen, men denne ideen ble avkastet på grunn av at en kilde fortalte oss at det kom til å ta meget lang tid, altså; lengre tid enn vi har mulighet til å bruke på å bygge katapulten, og den er krevende å lage.

> >
 * Torsjonteori-katapulte**
 * Datoen er 7.11.2011, og vi tenker på å lage en torsjon-katapult som stammer fra Romerriket. Katapulten fungerer på samme måte som en musefelle; man spenner noe av metall og slipper det slik at det faller i originalposisjon slik at det dannes kraft til å skyte ut håndballen. I forhold til hvilke materialer vi har tenkt å bruke, må vi tenke på at vi må ha en stødig ramme (kanskje metall) og et type metall som er spenstig, men allikevel så sterkt at det ikke bøyer seg til
 * Nå er det 14.11.2011, og vi holder på med å utvikle "musefelle"-katapulten. Vi tenker nå på å benytte oss av tre i stedet for metall til rammen på katapulten, på grunn av at dette tar kortere tid å bygge siden det er lettere å jobbe med, og på grunn av at det er tyngre enn metall som ikke er fylt. Vi har funnet en stang av stål som stålfjærene/strikk (vi er ikke helt sikre på hva vi skal bruke enda) skal snurres rundt. Ellers tenker vi på å bare bruke tre fordi det er lett å bygge med, bortsett fra armen som skal være av stål slik at den er sterk.
 * Vi tenker, 17.11.2011, at vi skal sveise armen til stålstangen som fjæra skal snurres rundt, og det skal sveises slik at den sitter mest mulig fast. Det kan hende at vi er nødt til å feste armen på andre måter hvis vi ser at sveising ikke blir sterkt nok, men det ser vi etterhvert. Vi får hjelp av mekk-folk til å sveise. Ellers tenker vi at festet vi skal bruke for å feste stålstangen som har fjæra snurret rundt seg, bør være metall (stål) og ikke tre slik at stålstangen ikke sliter på treet. For at stålstanga ikke skal være så løs planlegger vi å bruke en skinne, også av metall.

Hva skjer hvis hele greia tipper over? Blir den ødelagt da?

Skal vi feste den fast i bakken? Skal vi støpe? Skal vi ha noe tungt slik at den ikke tipper? Hva skal vi velge i forhold til design?

=Design=

Under byggingen av katapulten tenkte vi ikke så mye på design annet at vi hadde tenkt til å gjøre noe ut av designet på katapulten. Vi begynte å tenke på dette den 12. desember 2011, og temaet på katapultens utseende ble "Universet". Siden vi valgte å kalle prosjektet vårt "Superkatapult", var det ganske selvklart for oss å relatere det til verdensrommet som er stort, mystisk og ukjent. Her er et bilde vi tok inspirasjon fra:

[]

Vår plan var også at hele katapulten skulle være sort med glitter og klistremerker som objekter som skiller seg ut fra det sorte materiet i verdensrommet. Dessverre fikk vi ikke hele katapulten sort, og dermed fikk vi ikke effekten hvor kun glitret og klistremerkene skulle "lyse opp". I tillegg fikk vi kritikk for klistremerkene av dommerne, noe vi tildels kan si oss enig i, siden det ikke ble som planlagt, og hele katapulten så heller glorete ut. Vi mener at hvis vi hadde fått stangen, strikkene og alt treverket helt sort, hadde den sett bedre ut, til og med med klistremerkene og glitret.

I tillegg ser vi nå at hvis katapulten hadde vært større, så hadde den kanskje sett bedre ut, og sannsynligvis ha kastet ballen lengre.